CELEX: C2007/170/70
Language: da
Date: 2007-07-21 00:00:00
Title: Sag T-193/07: Sag anlagt den 5. juni 2007 — Gόrażdże Cement mod Kommissionen

21.7.2007   
            
            
               DA
            
            
               Den Europæiske Unions Tidende
            
            
               C 170/36
            
         Sag anlagt den 5. juni 2007 — Gόrażdże Cement mod Kommissionen
   (Sag T-193/07)
   (2007/C 170/70)
   Processprog: engelsk
   Parter
   
      Sagsøger: Gόrażdże Cement S.A. (Chorula, Polen) (ved solicitor R. Forbes og lawyer P. Muñiz)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning annulleres.
            
         
               —
            
            
               Kommissionen betaler sagens omkostninger.
            
         Søgsmålsgrunde og væsentligste argumenter
   Sagsøgeren har fremsat fem anbringender til støtte for påstanden om annullation af Kommissionens beslutning af 26. marts 2007 om afvisning af den nationale tildelingsplan (herefter »NTP«) for tildeling af drivhusgasemissionskvoter, som Polen har fremlagt i henhold til Europa-Parlamentets og Rådets direktiv 2003/87/EF (1) (herefter »direktivet«):
   
               a)
            
            
               Sagsøgeren har gjort gældende, at den anfægtede beslutning tilsidesætter direktivets artikel 9, stk. 3, da der kun kunne træffes en negativ beslutning inden for tre måneder efter NTP's forelæggelse. Sagsøgeren gør endvidere gældende, at sagsøgeren havde en berettiget forventning om, at en afvisning ville blive vedtaget inden for tre måneder, og at NTP skulle anses for godkendt ved udløbet af denne frist.
            
         
               b)
            
            
               Sagsøgeren har anført, at den anfægtede beslutning er i strid med direktivets artikel 9, stk. 3, og artikel 11, stk. 2, idet den begrænser den type ændringer, den pågældende medlemsstat kan foreslå, og navnlig idet den angiveligt hindrer ændringer af det samlede antal kvoter. Ifølge sagsøgeren begrænser direktivet imidlertid ikke medlemsstaternes ret til at foreslå ændringer.
            
         
               c)
            
            
               Ifølge sagsøgeren tiltager den anfægtede beslutning sig medlemsstatens kompetence, da den fører til, at Kommissionen reelt ensidigt bestemmer NTP's endelige indhold. Dette er en tilsidesættelse af kompetencefordelingen i direktivets artikel 9 og 11 samt af artikel 10 EF om princippet om loyalt samarbejde.
            
         
               d)
            
            
               Desuden har sagsøgeren gjort gældende, at kriterium 2 og 3 i bilag III til direktivet er blevet anvendt ukorrekt i den anfægtede beslutning, idet de mest repræsentative emissionstal ikke blev prøvet, hvilket førte til en fejlagtig bedømmelse af de faktiske omstændigheder.
            
         
               e)
            
            
               Endelig har sagsøgeren gjort gældende, at den anfægtede beslutning har tilsidesat direktivets artikel 30, stk. 2, litra i), og kriterium 1 i bilag III, da Polens særlige situation som ny medlemsstat ikke tages i betragtning, og da der pålægges strengere forpligtelser end dem, der kræves i henhold til Kyoto-protokollen.
            
         
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EFT 2003 L 275, s. 32).